Krakių Mikalojaus Katkaus gimnazija

Krakių Mikalojaus Katkaus gimnazija – dieninė, savarankiško mokymosi bendrojo lavinimo mokykla Krakėse (Kėdainių raj.), vykdanti pradinio, pagrindinio, vidurinio ir papildomo ugdymo programas. Įstaigos kodas 191019634. 1579 m. minima parapinė mokykla, kuri veikė iki XIX a. pirmos pusės. 1865 m. įsteigta valdinė pradžios, 1903 m. – valdinė mergaičių pradžios mokykla. 1905 m. įsteigta lietuviška pradžios mokykla, 1940–1945 m. progimnazija, nuo 1945 m. vidurinė, nuo 1974 m. Mikalojaus Katkaus vidurinė mokykla, nuo 2007 m. Krakių Mikalojaus Katkaus gimnazija. Filialai Kėdainių r. Krakių Mikalojaus Katkaus gimnazijos Meironiškių skyrius; Kėdainių r. Krakių Mikalojaus Katkaus gimnazijos Plinkaigalio skyrius; Kėdainių r. Krakių Mikalojaus Katkaus gimnazijos Barkūniškio pradinio ugdymo skyrius; Kėdainių r. Krakių Mikalojaus Katkaus gimnazijos Pajieslio pradinio ugdymo skyrius. Istorija Garsiosios „Postilės“ autorius, gimtosios kalbos aukštintojas Mikalojus Daukša Krakėse klebonu išbuvo tik dvejus metus, bet jo rūpesčiu 1579 m. Krakėse įkurta parapijos mokykla, kurioje mokėsi 12 vaikų. 1645 m. Krakėse įkurtas Šv. Kotrynos vienuolynas, kuris išlaikė pradžios mokyklą, tęsė švietėjišką veiklą, rūpinosi nusikaltusių nepilnamečių mergaičių auklėjimu. Spaudos draudimo metais 1864–1904 m. Krakėse veikė slaptosios mokyklos, uždraustą gimtąjį žodį platino knygnešiai Baltramiejus Vitas, broliai Jonas Dalbokas ir Jeronimas Dalbokas. Jiems pagelbėdavo rašytojas etnografas Mikalojus Katkus. 1932 m. pastatytas gražus pradžios mokyklos pastatas. 1940 m. įsteigta progimnazija, vėliau tapusi vidurine mokykla, kuri įsikūrė vienuolyno statytame pastate. Pirmieji pedagogai – direktorius Juozas Juknys, mokytojai Jonas Viržonis, Antanas Valaitis. 1945 m. išleista pirmoji 17 mergaičių abiturientų laida. 1974 m. mokyklai suteiktas rašytojo etnografo Mikalojaus Katkaus vardas. 1987 m. pastatytas mokyklos priestatas su 10 erdvių kabinetų, sporto sale, valgykla. 2004–2005 m. mokykla renovuota, jos renovacijai vyriausybė skyrė 2,5 mln. Lt. 2004 m. rudenį prijungti 4 pradinio ugdymo skyriai: Pašušvio, Plinkaigalio, Meironiškio, Ažytėnų. 2006 m. rudenį, toliau vykdant Kėdainių rajono savivaldybės bendrojo lavinimo mokyklų tinklo pertvarką, reorganizavus Pajieslio ir Barkūniškio pagrindines mokyklas, prijungti dar 2 šių mokyklų pradinio ugdymo skyriai. 2007 m. rudenį uždaryti Pašušvio ir Ažytėnų pradinio ugdymo skyriai. Direktoriai 1992 m. Alanas Magyla Mokytojai Ilgiausiai mokykloje dirbo mokytojai: Elena ir Vytautas Proscevičiai, Aldona Urbienė, Ona Dalbokienė, buvę auklėtiniai: Stasė Mykolaitienė, ilgametė direktoriaus pavaduotoja, Vytenis Karanauskas, Albina Lekavickienė, Renoldas Klimavičius, Jolanta Petkevičienė, Virma Urbienė, Dalia Kučinskaitė. Daiva Dubinkienė – technologijų mokytoja, Krakių bendruomenės centro vadovė, 2011 m. „Metų kultūros šviesulys“ Šaltiniai Nuorodos Gimnazijos svetainė Archyvuota kopija 2011-02-21 iš Wayback Machine projekto.